Foto: autostrada Xalqaro press klubning materialida GM Uzbekistan yangi avtomobilning bakida qancha benzin bo‘lishi kerakligi haqidagi savolga javob qaytardi. Avtomobil bakidagi benzin miqdori modelga bog‘liqdir. Xususan, misol uchun, Nexia R3, Cobalt va Gentra’da (J200) 10 litr bo‘lishi kerak. Spark’da (M300) 8 litr, Matiz (M150) hamda Damas’da (B150) - 7 litrdan bo‘lishi lozim. Iyul oyi oxirida press klub sessiyasi vaqtida «O‘zavtosanoat» vakillari kompaniya yangi avtomobilni avtosalon eshiklarigacha yetkazib berilishini to‘lashi haqida ta’kidlab o‘tishdi. Shunga ko‘ra, xaridorlar dilerlardan bakda benzin bo‘lishini talab qilishlari kerak, sababi «boshqa joyga haydab borish» yo‘qdir.